Perl (Programméiersprooch)
Perl ass eng villfälteg Programméiersprooch a steet fir Practical Extraction and Reporting Language.

Allgemenges 
D'Sprooch ass an de Mëtt-Achtzegerjore vum Larry Wall entwéckelt ginn, wéi hie probéiert huet eng Usenet-aarteg Hierarchie vun Dateie fir e Bug-Reporting-System ze schreiwen, wou Awk, eng aner performant Programméiersprooch, einfach net méi duergaangen ass.

Syntax 
D'Syntax berout op praktesche Consideratiounen. Dat heescht am Fong näischt anescht, wéi datt de Larry Wall aus ville verschiddene Programméiersproochen dat bescht zesummegesicht an dunn implementéiert huet. Déi dräi wuel bekanntst Sproochen, déi als Virlag gëlle kënnen, sinn C, Sed an Awk.

Programmbeispill 
De follgende Quelltext ass e Beispill fir en Hello-World-Programm an Perl
#!/usr/bin/perl

print "Hello, world!\n";

Verbreedung 
Perl ass eng vun de meeschtbenotzte Sproochen, déi bei CGI benotzt gëtt, a gëtt dowéinst gär als Sprooch, déi de Web zesummenhält betitelt.

Bicher iwwer Perl 
Déi meescht gutt Perl Bicher kommen aus dem O'Reilly-Verlag.
Opzeziele wieren:

 Learning Perl
 Perl Cookbook
 Programming Perl

Méi uwennungsspezifesch, awer och ganz interessant sinn:

 Perl & XML an
 Perl for Web Site Management

Um Spaweck 

 perl.com
 perl.org
 CPAN (Comprehensive Perl Archive Network)
 Perl-Geschicht

Programméiersproochen